
	MANYLEB ASESU LEFEL 6 


	Enw’r myfyriwr:
	
	Rhif Adnabod y myfyriwr:
	1600264

	Rhaglen:
	BA ADDYSG GYNRADD  


	Modwl:
	Addysgu a Dysgu Mentrus a Creadigol


	Cod y modwl:
	ECAD6011C
	Cyfraniad at Asesiad Cyffredinol y Modwl  (%):
	

	Darlithydd:
	Mr T. Cox
	Gwiriwr Mewnol:
	

	Teitl yr Aseiniad:
	Gan ddefnyddio fframwaith Entrecomp, gwerthuswch yn feirniadol eich creadigrwydd a'ch menter eich hun ac ystyried sut y gallech chi ddatblygu sgiliau creadigol a mentrus dysgwyr cynradd trwy'ch addysgeg eich hun.
	Nifer o eiriau (neu’r cyfwerth): 
	3000

	Dyddiad cyflwyno:
	28/1/19
	Dyddiad dychwelyd marciau dros dro ac adborth ysgrifenedig: 
	25/2/19

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   



Mae creadigrwydd yn nherm mae nifer yn cysylltu â’r celfyddydau a honnir nifer felly, nid ydynt yn greadigol oherwydd nid ydynt yn rhagorol o fewn pynciau megis celf a cherddoriaeth (Hodder Education, 2014, tud.2). Er bod rhai yn nodi nid oes gan bawb yr allu i fod yn greadigol oherwydd eu bod yn  nodwedd unigryw sydd wedi’u gaffael gan unigolion dawnus yn unig (Rogers, 1959). Dadleuir Kirton (1976, dyfynwyd yn Stum, 2009, tud.68) bod datblygu arddull fwy eang, sydd heb danategu â lefelau yn sicrhau'r gallu a’r angen am ddatblygiad creadigrwydd unigolion. Mae hyn yn newidiad angenrheidiol o’r theorïau ‘athrylithoedd creadigol’ a chefnogir i anghytuno â meddylfryd Rogers (1959) i allu symud i amgylchedd lle mae pawb yn derbyn yr un cyfleoedd i ddatblygu creadigrwydd wrth ddysgu ac wrth addysgu'r athro (Stum, 2009, tud.69-72). Atega Cropley (2001) bod angen symud i ffwrdd o’r strategaethau a’r meddylfryd traddodiadol sydd ganddynt ac yn hytrach, i gysyniadau gwybodaeth mewn arddull sy’n fwy cyfeillgar i greadigrwydd. Mae yna nifer o elfennau i greadigrwydd a gellir eu cydnabod mewn nifer o wahanol gyd-destunau mewn bywyd ond, beth a olygir creadigrwydd yn addysg? Mae creadigrwydd eu hun yn cyfeirio at set o sgiliau angenrheidiol i greu syniadau newydd sy’n wreiddiol a gwerthfawr (Sternberg, 2001 dyfynnwyd yn Pugliese, anhysbys). Ategir bod dysgu’n greadigol yn cynnwys cyfnewidiad, rheolaeth, perthnasedd a pherchnogaeth a phwysleisir bod y pedwar elfen yma yn bwysig ar gyfer hyrwyddo dysgu’n greadigol (Hodder Education, 2014, tud.2-21)
Ond, ddiffinnir addysgu’n greadigol yn wahanol, fel proses ble mae athrawon yn defnyddio’i ddychymyg i wneud dysgu’r disgyblion yn fwy diddorol, cyffrous ac effeithiol (NACCCE, 1999). Dangosir ymchwil bod yna elfennau allweddol i ddatblygiad creadigrwydd dysgwyr gan ganolbwyntio yn bennaf ar yr amgylchedd, dychymyg, agwedd yr unigolyn a’u sgiliau personol (Pugliese, anhysbys). Mae’r gwir i ddweud bod hyn rhywfaint yn gysylltiedig â’r peiriant arloesol sy’n atgyfnerthu’r sgiliau angenrheidiol i gaffael arloesedd ac i greu syniadau newydd a gwreiddiol (Seelig, 2014).
Mae nifer o ddadlau ynglŷn â’r sefyllfa o ran datblygu creadigrwydd mewn ysgolion a phwysleisir rydym yn creu disgyblion sy’n dda yn cymryd profion yn hytrach na disgyblion annibynnol (Wright, 2013). Trafodir bod creadigrwydd yr un mor bwysig â llythrennedd a ni ddylem gael y meddylfryd o hierarchaidd o bynciau fel sydd wedi bodoli am flynyddoedd. Mae’r system addysg yn stigmateiddio camgymeriadau ond, pwysleisir os nag yw dysgwyr yn barod i fod yn anghywir, ni fydd dysgwyr byth yn creu syniadau gwreiddiol (Robinson, 2006).
Fel nodir eisoes, mae caredigrwydd yn cyfeirio at y gallu i greu syniadau newydd a gwreiddiol. Mae addysg menter yn debyg iawn a ddiffinnir fel proses o gyfarparu dysgwyr a’r gallu i greu syniadau newydd yn ogystal â datblygu’r sgiliau angenrheidiol i gyflawni hyn. Ategir bod addysg menter yn galluogi athrawon i’w haddysgu yn drawsgwricwlaidd i greu’r syniadau gwreiddiol. Nodir i fod yn llwyddiannus, dylai tynnu cyfuno syniadau, creadigrwydd a datrys problemau â mynegiant, cyfathrebu a gweithred ymarferol. Pwrpas addysg menter yw creu unigolyn â meddylfryd sy’n eu galluogi i greu syniadau gwreiddiol a’r gallu i weithredu arnynt er pwrpas neu angen penodol. Mae meistroli sgiliau menter ar draws y cwricwlwm yn datblygu nifer o sgiliau allweddol megis defnyddio blaengaredd, gwneud penderfyniadau, meddwl critigol, adnabod cyfleodd a.y.b. (The University of Sheffield, anhysbys). Pwysleisir bod addysg menter yn ymestyn tu hwnt i gaffael gwybodaeth ond, yn datblygu ystod eang o sgiliau emosiynol, deallusol, cymdeithasol ac ymarferol (QAA, 2012).
Mae’r fframwaith EntreComp yn adlewyrchu’r cymhlethdod sy’n gysylltiedig â’r path cymhwysedd entrepreneuriaeth a ddefnyddiwyd fel model sy’n cynnwys 3 maes cymhwyster, 15 cymhwysedd, 15 disgrifydd, 8 lefel hyfedredd a 442 deilliant dysgu. Mae’r fframwaith yn gweithredu’n unol ag agweddau o fywyd pob dydd ac yn cynnwys cymwyseddau allweddol ar gyfer dysgu gydol oes (JRC Science hub, 2018, tud. 13), mae hyn yn mynd llaw wrth law ag argymhellion Donaldson (2015) i’r cwricwlwm newydd. Ategir oherwydd bod y fframwaith yn eang, mae’n bosib addysgu beth yn union a olygir wrth entrepreneuriaeth yn ogystal â chefnogi ac ysbrydoli gweithredu i ddatblygu dealltwriaeth o addysg menter a galluoedd mentrwr (Bacigalupo et al., 2016, tud.14).
Defnyddir y fframwaith EntreComp yn rhan yma o’r traethawd er mwyn asesu lefel fy nghreadigrwydd a menter yn erbyn 2 agwedd gwahanol; creadigrwydd a chymhelliant a dyfalbarhad. Pennir lefel i bob agwedd gan wneud argymhellion ar gyfer y dyfodol.
Mae creadigrwydd yn isadran o’r adran syniadau a chyfleoedd o fewn y fframwaith EntreComp a ddefnyddir fel modd i asesu creadigrwydd fy hun. Teimlaf fy mod yn gweithio’n bennaf ar lefel tri yn yr adran ganolog sy’n disgrifio fy mod yn gallu profi a mireinio syniadau er mwyn creu gwerth i eraill (Bacigalupo et al., 2016, tud.24). Er, ar adegau, gwelais yn anodd creu union werth i bob peth a ddysgais ar fy mhrofiad addysgu proffesiynol (PAP), dysgais dros y ddwy flwyddyn olaf sut i wneud cysylltiadau cryf a phwrpasol sydd gwir o werth i ddysgwyr sy’n cysylltu’n gryf a nodau ‘Dyfodol Llwyddiannus’ (Donaldson, 2015) a sut dylai’r cwricwlwm newydd gael eu trawsnewid i’r ystafell dosbarth yn effeithiol.  
Yn ystod PAP 2, dysgais wers gwyddoniaeth ar olau gyda disgyblion Cyfnod Allweddau 2. Roedd y disgyblion yn gwneud carwsél ble cawson gyfle i ymchwilio, dadansoddi ac arbrofi gwahanol gysyniadau ynglŷn â golau tryloyw, tryleu ac anrhyloyw. Defnyddiais sbardun o ystafell gwbl dywydd ar ddechrau’r wers gyda thorsh yn cyfleu llinell ar draws yr ystafell, roedd hyn wedi denu sylw’r dysgwyr yn syth gan fod yr amgylchedd wedi newid o’i edrychiad arferol (Fatt, 2000, tud.745). Roedd yna dasg arferol ble roedd gan y disgyblion gwahanol wrthrychau i roi o flaen y golau i weld canlyniadau gwahanol a ddefnyddiais strategaeth dysgu yn seiliedig ar ymholi er mwyn sicrhau bod ganddynt gyfle i ddatblygu syniadau newydd a thybio beth allai ddigwydd trwy gwestiynu. Darparais wahanol heriau iddynt i weld pe bai nhw’n gallu ymdopi gan ddefnyddio meddylfryd dargyfeiriol. Gwelir atodiad 1 ar gyfer asesiad personol o effeithiolrwydd y wers.
Yn bersonol, credaf fy mod wedi llwyddo i arbrofi gyda syniadau a chymhwysterau mewn sefyllfa a oedd rhywfaint yn newydd i mi gan nad oeddwn yn cwbl hyderus yn y pwnc yma. Er hynny, fel nodir yn atodiad 1, nid oedd pob dysgwyr wedi lwyddo i ddefnyddio’i meddylfryd dangyfeiriol i ddatrys y problemau yn ogystal a rhai o’r dysgwyr yn brin o barodrwydd i ddysgu. Felly, i wella, roedd angen i mi feistroli’r sgil o ailffurfio problemau agored (Bacigalupo et al., 2016, tud.24), hynny yw, asesu ac adlewyrchu er mwyn ddefnyddio’r wybodaeth o’r wers i gynllunio ar gyfer y wersi canlynol er mwyn gweddu ar sgiliau’r cwricwlwm. Noda gan Fraser a Deane (1997, tud.27) bod hyn yn un o’r saith agweddau sy’n gwneud athrawes effeithiol. Gwelais y dasg yma rhywfaint yn rhwystredig oherwydd roeddwn yn feddwl a meddylfryd caeedig a nid oeddwn yn medru ymdopi â’r ffaith bod elfennau o’r gwers wedi mynd o’i le fel byddai rhywun a meddylfryd twf yn gallu gwneud (Dweck yn Stanford Alumni, 2014). Mae hyn yn mynd ynghyd â beth drafoda Robinson (2006) a’r ffaith fy mod i â diffyg parodrwydd i fod yn anghywir oherwydd fy mhrofiadau personol yn yr ysgol ac mae hyn yn cael effaith uniongyrchol ar fy ngallu i addysgu. Er mwyn datblygu creadigrwydd fy hun er les y dysgwyr, mae angen i mi feddwl yn fwy agored a pheidio cyfyngu gwersi i’r ystafell dosbarth. Awgryma felly, i addasu amgylchedd y Cyfnod Sylfaen i ddosbarthiadau CA2, gwelir bod hyn yn gweithio’n effeithiol iawn mewn Ysgol A, sydd yn rhagori ar greadigrwydd ar draws yr ysgol a nodir “pupils receive regular opportunities to apply these skills in imaginative and creative ways across the curriculum” a hyn oherwydd bod athrawon yn cynllunio gwersi creadigol, cyffrous a heriol i ddysgwyr (Estyn, 2014, tud.7).
Yr agwedd nesaf mi fyddaf yn trafod fy nghyfrifoldeb o ran meistroli’r defnydd o gymhelliant a dyfalbarhad er mwyn ffocysu a gweithredu ar syniadau i gyflawni tasg neu weithgaredd. Ar ôl dadansoddi nodau’r agwedd yma, penderfynais i benodi fy hun ar lefel tri yn y fframwaith EntreComp oherwydd teimlaf fy mod yn berson eithaf negyddol wrth adlewyrchu ar addysgeg fy hun ac nid wyf yn meddu ar wydnwch mewn sefyllfaoedd lle rwyf o dan bwysau i ddod dros fethiant dros amser (Bacigalupo et al., 2016, tud.28). Er hyn, mewn rhai sefyllfaoedd rwy’n medru rhagori o dan bwysau a defnyddio hyn fel cymhelliant i lwyddo mewn tasg. Credaf fy mod yn dangos dyfalbarhad gyda fy ngallu i fod yn amyneddgar er mwyn profi syniadau a rhagweld y teimlad o gyflawni fy mwriadau (Bacigalupo et al., 2016, tud.28). Dadleuir bod cymhelliant athrawon yn holl bwysig oherwydd eu bod yn cael effaith uniongyrchol ar ddysgwyr (Alam a Farid, 2011) ac yn sicrhau ymddygiad positif dros gyfnod o amser yn ogystal ag egnioli a chyfarwyddo’r dysgwyr. I gyrraedd hyn, mae’n rhaid i athrawon i weithio’n galed a theilwra gweithgareddau i sicrhau creadigrwydd a chwilfrydedd er mwyn tanio’r awydd angenrheidiol i ddysgwyr eisiau dysgu yn fwy (Impact Teachers, 2017). Er, mae’r cysyniad o athrawon yn ‘chwythu plwc’ yn fwy a fwy perthnasol yn y ganrif yma oherwydd y llwyth gwaith a.y.b. O ganlyniad mae effeithiolrwydd eu haddysgu yn dirywio sy’n achosi blinder emosiynol a chaiff hyn effaith ar eu cymhelliant ac yna effaith ar agwedd y dysgwyr (Shen et.al., 2015, tud.519-520). Felly, mae’r elfen o ddyfalbarhad yn holl bwysig fan hyn, i ddatblygu cymhelliant i lwyddo ac i gael gwir effaith ar fywydau’r dysgwyr i greu unigolion mwy iach, hyderus sy’n datblygu’n annibynnol i allu delio a bywyd pob dydd (Donaldson, 2015, tud.30). O ran fy mhrofiad personol, mae’n ddisgwyliedig ein bod ni, fel darpar fyfyrwyr yn tracio ac yn asesu cynnydd y dysgwyr yn ogystal ag adfyfyrio ar ôl pob diwrnod o addysgu. O ganlyniad i hyn, maen clir i’w weld gallai ymdopi a sefyllfaoedd gwrthwynebus syml ac yna herio fy hun i addasu tasgau er lles y dysgwyr (Bacigalupo et al., 2016, tud.28). Er hyn, trafodir y ffaith nid oes digon o bwyslais ar asesu creadigrwydd disgyblion, efallai oherwydd diffyg adnoddau a’r ffaith nid oes ymchwil sy’n cael eu cydnabyddi fel arfer da o asesu creadigrwydd (Lucas, Claxton a Spencer, 2013, tud.10).
Gwelir atodiad 2 ar gyfer amlinelliad o rwystrau a llwyddiannau gwers a oedd yn adeiladol i wers arsylwadol. Roedd y wers wedi strwythuro fel fy mod wedi gweithio a dau grŵp ffocws cyn i’r wers arsylwadol cymryd lle. Roedd hyn yn fy ngalluogi i asesu’r wers yn drwyadl gan addasu agweddau ble’n briodol. Defnyddiais flaengaredd er mwyn addasu’r dasg a chreu gwerth i’r dysgu a ddefnyddir hyn i gynllunio heriau personol i fy hun a hysbysir yr effaith â chafodd ar fy agwedd o ran cymhelliant a dyfalbarhad. Gwelir atodiad 3 ar gyfer nodiadau’r mentor ar PAP 2 yn amlinellu fy modd i weithredu ar dargedau ac argymhellion.
Yn ogystal, gwelais effaith uniongyrchol ar y gwersi dilynol gan fy mod wedi adfyfyrio’n effeithiol a weithredais ar yr agweddau i sicrhau bod y syniadau yn arloesol ac yn addas i’r dysgwyr. Er sylweddolais ar adegau, eu bod yn anodd iawn i sicrhau cysondeb o ran dyfalbarhad a chymhelliant, yn enwedig pan roeddwn o dan bwysau straen a gwelir bod hyn hefyd yn effeithio ar nifer o’r athrawon a gwrddais ar fy mhrofiadau dysgu. Noda NUT bod 46% o athrawon am adael y swydd yn y ddwy flwyddyn nesaf oherwydd teimlon nhw fod morâl y swydd wedi dirywio dros y blynyddoedd o ganlyniad i bwysedd gwaith (NUT 2015, dyfynwyd yn Jones 2015).
Mae lefel 3 a 4 o fewn y fframwaith yn sicrhau bod unigolion yn medru datblygu'n annibynnol a chredaf fod hyn yn elfen allweddol i ddatblygu fel darpar fyfyriwr. Er mwyn gallu symud i lefel 4, gellir edrych ar yr elfen o wydnwch sy’n effeithio ar gymhelliant a dyfalbarhad (Best Start, anhysbys). Mae’r cysyniad o ‘grit’ yn mynd ymhellach na ddatblygu gwydnwch yn unig i ddod dros adfyd Nodir bod ‘grit’ yn datblygu meddylfryd twf a’i fod yn allweddol i ddatblygu dyfalbarhad i allu ymdopi a heriau a chyflawni nodau (Hochanadel a Finmore 2015, tud. 47-48). Noda’r fframwaith EntreComp, er mwyn gyrraedd lefel 4 mae angen fy mod yn gallu rheoli ymddygiad fy hun i aros ar drywydd er mwyn gweithredu ar syniadau (Bacigalupo et al., 2016, tud.28). Awgrymir felly i edrych ar waith Goleman (1995) sy’n edrych ar ddatblygu gwydnwch trwy ddelio a hunan ymwybyddiaeth a rheolaeth cyn gallu delio ac ymwybyddiaeth gymdeithasol a rheoli perthnasau.
Mae ysgolion ac athrawon yn addysgu dysgwyr i feddwl yn gydgyfeiriol (Boogaard, 2018) fel bod yna un ateb synhwyrol yn hytrach nac i feddwl yn ddargyfeiriol ac i ddefnyddio’i ddychymyg i ddod o hyd i nifer o syniadau. Mae ysgolion yn addysgu dysgwyr allan o’i galluoedd creadigol ac erbyn 12 mae allbwn creadigol dysgwyr wedi dirywio i 2% (Creating minds, anhysbys). Mae’n heriol i athrawon i allu addysgu’n greadigol oherwydd mae’n debyg eu bod wedi cael eu haddysgu allan o’u chreadigrwydd eu hun (Meng, 2016). Felly, mae’n gyfrifoldeb ar athrawon felly, i feistroli’r meddylfryd dargyfeiriol, sy’n debyg i gysyniad Dweck (2006) o’r meddylfryd twf a’r gallu i ddod dros heriau, er mwyn bod dysgwyr yn gallu defnyddio’i gwybodaeth a sgiliau yn greadigol i wneud effaith ar y byd o’i gwmpas (Croft, Jeffrey a Leibling, 2001, tud.3)
Mae sefydlogrwydd swyddogaethol yn chwarae rôl allweddol yn ddatblygiad neu ddiffyg datblygiad dysgwyr o ran eu creadigrwydd a menter. Cyfeirir at sefydlogrwydd swyddogaethol fel rhywbeth sy’n rhwystro rhywun rhag cyrraedd datrysiad i broblem oherwydd eu gwybodaeth o ran pwrpas gwreiddiol y gwrthrych . Nodir eu bod yn effeithio disgyblion yn fwy pan fod eu hoedran yn cynyddu a dangosir bod effaith yn glir ar ddysgwyr yng nghyfnod allweddol 2 (German a Defeyter, 2000, tud.707-708). Pwysleisir, ar ol cynnal prawf meddylfryd creadigol, bod dysgwyr 10 mlwydd oed, dim ond wedi cyrraedd 30% ar gyfartaledd ac roedd yr ystadegau dim ond yn gwaethygu pan oedd yr oedran yn cynyddu (Land a Jarman, 1993).
Mae angen i athrawon i ddatblygu gallu dysgwyr i feddwl yn fwy creadigol. Gellir edrych ar theori arferion y meddwl a nodir bod caffael y set o anianawdau yn galluogi unigolyn i feddwl yn effeithiol (Habits of Mind, 2009). Mae arferion y meddwl yn cynnwys 16 o sgiliau datrys problem a datrys problem sy’n angenrheidiol i weithredu o fewn gymuned a datblygu mewnwelediad, dyfalbarhad, creadigrwydd ac ymresymu strategol. Mae’r holl sgiliau hyn yn paratoi dysgwyr ar gyfer sefyllfaoedd bywyd go iawn ac i ymateb gan ddangos ymwybyddiaeth, ystyriaeth a strategaeth i sicrhau canlyniad positif (Costa a Kallick, 2008, tud.21-22). Gellir datblygu arferion y meddwl o fewn amgylchedd dysgu mewn nifer o wahanol ffyrdd, trwy heriau neu weithgareddau newydd neu gyflwyno strategaethau addysgu newydd. Mae sgil 11 o’r arferion meddwl yn cyfeirio at greu, arloesi a dychmygu (Costa a Kallick, 1996), a ellir meistroli hyn yn amgylchedd dysgu yn hawdd iawn. Yn syml, byddai her megis y ‘Rube Goldberg Machine’ neu’r her a chyflwynir gan Dunker (1945) i roi cannwyll i gynnu ar y wal gan sicrhau nad yw’r cwyr yn disgyn i’r llawr heb ddefnyddio mwy na’r gannwyll a bocs o binnau. Mae hyn yn herio’r sefydlogrwydd swyddogaethol oherwydd ni all y plentyn gweld mwy na bocs o binnau a ddylai athro effeithiol cysylltu hyn a’r arferion y meddwl (rhif 11) i ddatblygu’r meddylfryd twf a’r elfen ‘N’ sef newid pwrpas gwrthrych o fewn ‘DAWNSIO’ (Eberle, 1984) i wahanu’r pinnau o’r bocs a gweld eu bod yn gallu defnyddio’r bocs, heb y pinnau ynddo, i atal y cwyr i ddisgyn (Dunker, 1945).
Gellir hefyd feistroli a defnyddio hetiau De Bono i ddatblygu’r ffordd mae dysgwyr yn feddwl yn greadigol (De Bono, 1985). Cyflwynir hefyd y syniad o feddwl yn gyflinellol sy’n tanategu pwrpas yr hetiau i osgoi gwrthdaro sy’n gysylltiedig â meddwl gwrthwynebol ac yn hytrach, ddatblygu ymchwiliad cydweithredol o’r pwnc neu sefyllfa (The De Bono group, anhysbys). Pwysleisir yr angen am agwedd wahanol fel hyn yn y peiriant arloesol er mwyn gallu creu syniadau newydd a gwreiddiol (Seelig, 2014). Dadleuir bod cymdeithas yn rhoi hierarchaeth i greadigrwydd a chysylltir hyn ac unigolion sy’n a dawn arbennig ac nid fel elfen sydd gan bawb. Er mwyn ddatblygu hyn o fewn y dosbarth, awgrymir bod angen  “free people up and remove these inhibations, we may unlock the natural creativity” (De Bono, 1993, tud.17). Mae hyn yn unol a beth noda von Oech (1973, tud.6), a greuwyd y ‘Whack Pack’ (1991), bod angen archwilio’r syniadau hollol wyllt gyda meddylfryd dargyfeiriol ac yna hidlo’r syniadau gorau â meddylfryd cydgyfeiriol, fel rhyw fath o ‘stepping stones’ i arloesedd a gwreiddioldeb (Buggy, 2016). Gan ddefnyddio adnoddau megis hetiau De Bono neu’r ‘Whack Pack’ yn galluogi disgyblion i feddwl am eu meddyliau, gweithredoedd, strategaethau a theimladau, hynny yw, yn datblygu eu metawybyddiaeth sef rhif 5 o’r arferion meddwl (Costa a Kallick, 1996).
Yn ogystal â hyn, gellir amrywio’r amgylchedd dysgu er mwyn sbarduno diddordeb y dysgwyr a galluogi iddynt i ddatblygu’r meddwl creadigol a sgiliau menter i ddod o hyd i syniadau gwreiddiol. Dengys ymchwil bod amrywio’r amgylchedd dysgu yn ysgogi’r meddwl i ddod o hyd i syniadau annisgwyl (Fatt, 2000, tud.745).
Awgrymir felly i athrawon i fynd a’i dysgwyr tu allan i’r dosbarth i gerdded fel math o gyflwyniad i alluogi iddynt i wir ddefnyddio’i feddwl yn greadigol gan bontio’r dysgu trwy ddefnyddio amrywiaeth o gwestiynau. Pwysleisir bod y strategaeth yma yn effeithiol iawn a pan arbrofir y strategaeth, dangosir bod creadigrwydd pobl ar gyfartaledd, wedi cynyddu 60% (Wong, 2014). Yn ogystal â hyn , gellir defnyddio’r awyr agored i ddatblygu creadigrwydd a menter disgyblion. Nodir bod mynd allan o’r amgylched arferol yn rhoi fwy o bwyslais ar gydweithio a thrafodir y ffaith bod y gofod yn cael eu harwain mwy can y plentyn (pedagogeg) a gwelir bod y dysgwyr yn perthyn yn fwy i’r amgylchedd tu allan (Davies et.al., 2013, tud.85). Pwysleisir bod ysgolion coedwig yn esiampl ragorol o ddatblygu sgiliau yma ar draws y cwricwlwm gyda phrofiadau a gychwynnir gan y plant ac o ganlyniad, mae gweithgareddau creadigol, dychmygus ac archwiliadol yn cymryd lle ac fe ddatblygir agwedd mentrus dysgwyr (O’Brien a Murray, 2006, tud. 34-46).
Felly i gloi, mae’n amlwg bod sgiliau menter a creadigol yn allweddol i bedagogeg ac andragogeg i ddatblygu sgiliau gydol oes y dysgwyr. Oherwydd nid oes 65% o’r swyddi wedi cael eu creu i’r dysgwyr roedd yn dechrau ysgol yn 2016 (World Economic Forum, 2016, tud.3), mae’r gofyn am sgiliau creadigol a mentrus yn allweddol i ddysgwyr ac mae’n gyfrifoldeb felly ar athrawon i baratoi’r dysgwyr ar eu cyfer. Gyda goblygiadau o gwricwlwm newydd ar y gorwel, mae’r dibenion yn awgrymu dylai athrawon galluogi disgyblion i ddatblygu fel “gyfranwyr mentrus, creadigol sy’n barod i chwarae eu rhan yn llawn yn eu bywyd a’u gwaith” (Donaldson, 2015, tud.29). Yn ôl sgiliau creadigol a menter fy hun, teimlaf fy mod yn gyfforddus ar lefel 3 sef y rhan canolog o’r fframwaith EntreComp. Yn amlwg mae angen feistroli’r strategaethau a thrafodwyd er mwyn symud i fyny’r lefelau i ddatblygu fel athrawes effeithiol ac ar lefel medrus.
Yn ôl y fframwaith EntreComp ac addysg menter, cyflwynir diagram (gwelir isod) a nodir bod 4 elfen allweddol i addysg menter ac entrepreneuriaeth; cyfranogiad, methiant, meddwl a chymhelliant. Dyma 4 elfen a gwelir yn gyson yn ystod yr ymchwil ar greadigrwydd ac felly, mae’n amlwg y gellir eu datblygu yn unol â’i gilydd. Cydnabyddir yr angen am werthfawrogi syniadau newydd ac angen am fethiant a datblygiad gwydnwch i ddod dros hyn yn ogystal â phwysigrwydd newid yr amgylchedd i greu effaith (QAA, 2018, tud.16).

	Profiad/ ExperienceAtodiad 1



	Teimladau
Beth yw eich teimladau ynghylch y profiad?

	Teimlaf yn gweddol hapus ar y cyfan gyda’r wers yma. Roedd rhan fwyaf o’r disgyblion yn ymroddi’n dda ac yn ateb cwestiynau ac yn dangos gwir ddiddordeb i’r wers. Er hyn, teimlaf braidd yn rhwystredig oherwydd nid oedd pawb wedi ymrwymo fel dymunaf - bwriedir i’r disgyblion i feddwl yn agored wrth i mi ddefnyddio dull dysgu yn seiliedig ar ymholi fel gwers lle'r oedd rhaid i’r disgyblion i feddwl yn fwy annibynnol. Roedd y wers yn dda ond, nid oedd pawb wedi ymrwymo yn ogystal â’r ffaith nid oeddwn yn gwbl hyderus a’r pwnc yma (gwyddoniaeth).

	Cofio a Deall

Allwch chi restru’r agweddau ar y profiad dysgu a aeth yn dda?

Pa elfennau o'r profiad dysgu oedd yn siomedig?
	Agweddau da
· Cawson gyfle i feddwl yn agored
· Roedd rhan fwyaf o’r disgyblion wedi ymrwymo a’r wers
· Cawson gyfle i ymchwilio, dadansoddi ac arbrofi  gwahanol gysyniadau
· Ymatebodd y disgyblion yn dda i sbardun y wers 
· Llwyddon i ddatrys ystod o broblemau a heriau
Elfennau siomedig
· Nid oedd pawb wedi ymrwymo i’r wers
· Ni lwyddodd pawb i feddwl yn agored 
· Rhai o’r disgyblion ddim yn gallu datrys y problemau
· Efallai gallwn ni wedi cynllunio’r wers yn fwy trylwyr er mwyn sicrhau bod pawb yn ymrwymo ac yn cymryd rhan
· Roedd diffyg gwybodaeth pwnc fy hun wedi effeithio ar y broses cynllunio

	Gwerthuso a dadansoddi

Beth fyddwch chi'n cadw'r un fath i sicrhau dysgu ac addysgu effeithiol yn y dyfodol?
Beth oedd achos yr elfen siomedig bwysicaf?

	Cadw’r un fath
· Sbardun ar ddechrau’r wers i ennyn diddordeb y disgyblion
· Gosod problemau i herio’r disgyblion
· Meistroli’r strategaeth o ddysgu yn seiliedig ar ymholi/disgyblion yn arwain
Achos yr elfennau siomedig
· Diffyg paratoi
· Diffyg ymchwil i ddatblygu gwybodaeth pwnc fy hun
· Heb feddwl am heriau a oedd yn ysgogi meddyliau’r disgyblion

	Casgliadau a chamau gweithredu
Beth yw eich atebion posibl i'r materion siomedig a nodwyd?

Beth ydych yn mynd i’w wneud nesaf?
	Atebion posibl i’r materion siomedig
· Gwneud fwy o ymchwil i mewn i sut i ymrwymo’r holl ddisgyblion mewn modd hwylus
· Meistroli ac arbrofi a strategaethau newydd yn yr ystafell dosbarth
· Gwahaniaethu’r heriau i bob grŵp gallu
Y ffordd ymlaen
· Cynllunio’n fwy trylwyr i osgoi unrhyw heriau/problemau fel hyn yn y dyfodol
· Defnyddio’r wybodaeth hyn ar gyfer gwersi’r dyfodol
· Parhau i wneud ymchwil er mwyn datblygu effeithiolrwydd a safon fy addysgu 

	Y profiad newydd / Transformed experience


Atodiad 2
Atodiad 1

	Profiad/ Experience


	Teimladau

Beth yw eich teimladau ynghylch y profiad?

	Teimlaf braidd yn siomedig oherwydd fy mod wedi cynllunio a pharatoi ystod o weithgareddau ar gyfer y wers ond nid oedd popeth wedi gweithio fel y gobeithiwn. Roedd y dasg ffocws wedi rhedeg yn esmwyth ond, roedd y gweithgareddau parhaus efallai heb gael eu hesbonio’n ddigon clir oherwydd roedd y disgyblion yn gofyn llawer o gwestiynau ac yn amharu ar y dasg ffocws. Yn ogystal, gallai’r disgyblion yn y dasg ffocws wedi ymrwymo rhywfaint yn fwy i’r dasg a dangos diddordeb.

	Cofio a Deall

Allwch chi restru’r agweddau ar y profiad dysgu a aeth yn dda?

Pa elfennau o'r profiad dysgu oedd yn siomedig?


	Agweddau da
· Roedd y dasg ffocws wedi rhedeg yn esmwyth ar y cyfan
· Derbyniais adborth cadarnhaol o’r cynorthwyydd dosbarth ar gyfer y grŵp yna
· Roedd rhai o’r gweithgareddau parhaus wedi cadw sylw'r disgyblion am y wers gyfan ac y neu herio i weithio’n galed
· Gweithiodd y strategaethau AagD yn effeithiol iawn
Elfennau siomedig
· Nid oedd pawb wedi ymrwymo i’r dasg ffocws
· Rhai o’r gweithgareddau parhaus yn hawdd iddynt – wedi gorffen ac felly nid oedd gwaith arall ganddynt i gwblhau

	Gwerthuso a dadansoddi

Beth fyddwch chi'n cadw'r un fath i sicrhau dysgu ac addysgu effeithiol yn y dyfodol?

Beth oedd achos yr elfen siomedig bwysicaf?

	Cadw’r un fath
· Y dasg ffocws
· Y tasgau parhaus a gweithiodd yn effeithiol
· Y mathau o AagD
Achos yr elfennau siomedig
· Diffyg paratoi i’r tasgau parhaus
· Heb feddwl am ‘hook’ i’r dasg ffocws i ennyn diddordeb y disgyblion
· Nid oedd pob tasg parhau yn berthnasol ac yn bwrpasol

	Casgliadau a chamau gweithredu

Beth yw eich atebion posibl i'r materion siomedig a nodwyd?

Beth ydych yn mynd i’w wneud nesaf?

	Atebion posibl i’r materion siomedig
· Diffyg creadigrwydd fy hun
· Paratoi gwaith heb feddwl os oedd gwir bwrpasol iddo neu os oedd y tasgau gwir o bud di addysg y disgyblion
Y ffordd ymlaen
· Creu ‘hook’ i ennyn diddordeb i ddechrau’r dasg ffocws
· Defnyddio ‘cap canolbwyntio’ fel bod y disgyblion yn ymwybodol eu bod yn defnyddio adnoddau wedyn gofyn ffrind am gymorth, wedyn y cynorthwyydd ac yna finnau os oes angen cymorth - datblygu’n annibynnol i ddod dros her
· Addasu’r tasgau parhaus i’r dysgwyr
· Defnyddio’r tu allan ar gyfer tasg barhaus

Figure 3: Assessing Enterprise and Entrepreneurship - the gateway triangle

In recent years much work has been done to map, progress and manage entrepreneurial
learning, which encompasses all of the above. The European Commission’s EntreComp
Framework is a good example, and can be used to chart progress and assist with
assessment metrics.

Unwaith eto rwyt wedi gwneud pob ymdrech i chwarae rhan flaengar ym mywyd yr ysgol ac mae dy fentor dosbarth yn canmol dy frwdfrydedd a'th
broffesiynoldeb. Mae gennyt yr awydd i dderbyn cyngor gan fentoriaid a thiwtoriaid ac rwyt yn gwrando ar eu cyngor gan weithredu ar yr argymhellion yn
effeithiol. Rwyt yn gallu pennu targedau dy hunan i wella dy ymarfer gan ddefnyddio dy werthusiadau gwersi fel ffrind beirniadol i wneud hyn. Mae'th allu i
‘gydweithio fel aelod o dim dysgu Blwyddyn 2 i'w ganmol gan i ti fanteisio ar gyfleoedd i gyd-gynllunio gyda'r athrawon o fewn yr adran yn ogystal &'r
fyfyrwraig arall sydd yn yr adran wrth rannu adnoddau mewn modd effeithiol. Mae'th barodrwydd i dreialu gweithgareddau newydd hefyd iw ganmol ee
roeddet yn gweithredu sesian Mindfulness cyn i sesiwn ddechrau er mwyn tawelu' disgyblion gan iddi fod yn ddiwrnod gwlyb er mwyn tawelu' disgyblion

yn dechrau gwaith.

